สวัสดีค่ะ หนูมีเรื่องอยากจะสอบถาม พอดีว่าอาทิตย์ก่อนได้กลับบ้านนอกตัวเมืองและได้ไปช่วยน้าเก็บลำไย เก็บเสร็จพอมาถึงบ้านเกิดอาการคันที่ขาเหมือนมีแมลงกัด แต่ไม่แน่ใจว่าโดนหญ้าฆ่าหญ้าหรือเปล่า มีอาการคันมากๆ พอรุ่งเช้าตื่นขึ้นมาพบว่าตุ่มแดงนั้นขยายเป็นวงกว้าง นูนขึ้นมา กว้างเท่าเหรียญสิบบาทเลยค่ะ มีอาการปวดนิดหน่อย และร้อนตรงตุ่ม อยากทราบว่าเกิดจากอะไรคะ ละต้องรักษายังไง
สวัสดีค่ะ ตุ่มแดงขนาดใหญ่และคันที่ขาดังกล่าวมานั้น อาจจะเกิดจาก ตุ่มจากการถูกสัตว์มีพิษกัด อาจมีอาการแพ้ของร่างกายร่วมกับการติดเชื้อที่แผลร่วมด้วยได้ สาเหตุอื่นๆเช่น การสัมผัสพิษของแมลงที่มีพิษเช่นแมลงก้นกระดก การติดเชื้อแบคทีเรียจากอาจจะมีแผลเล็กๆนำมาก่อน ผื่นผิวหนังอักเสบจากการแพ้หรือระคายเคืองจากการสัมผัสสารที่แพ้ ผื่นภูมิแพ้ผิวหนัง ผื่นลมพิษจากการแพ้ยาหรืออาหารหรืออาจไม่มีสาเหตุที่แน่ชัดดังนั้นยังมีความเป็นไปได้อยู่หลายอย่าง หากตุ่มดังกล่าวขยายขนาดใหญ๋อย่างรวดเร็ว ปวดเยอะ แดง ร้อน อาจมีการอักเสบติดเชื้อที่รุุนแรง ที่ควรไปพบแพทย์ให้ได้การวินิจฉัย และรักษาด้วยยาฆ่าเชื้อร่วมด้วยถ้าจำเป็นเบื้องต้นไม่ไปแกะเกาบริเวณที่เป็น ใช้น้ำเปล่าสะอาดล้างภายนอก ระวังการกดทับ ไม่ออกไปยังบริเวณที่มีกอหญ้าหรือแมลงมากๆ รับประทานยาแก้คันหรือยาแก้ปวดเพื่อบรรเทาอาการได้